|  |
| --- |
| **SERVICEERKLÆRING****Bolig særskilt tilrettelagt for heldøgns tjenester (HDO)****HDO-bolig**(Helse og omsorgstjenesteloven §3-7 og § 3-2 a. Forskrift med kriterier for tildeling av langtidsopphold i sykehjem eller tilsvarende bolig særskilt tilrettelagt for heldøgns tjenester i Hægebostad kommune.) |
| **MÅLSETTING:** |
| Målet er at beboer i HDO bolig skal kunne bo og ha selvråderett i egen bolig og samtidig kjenne seg trygg på å få tilstrekkelig hjelp ved behov. Beboeren benytter egen fastlege og er økonomisk ansvarlig for sine livsoppholdsutgifter, mottar tjenester på individuell basis, og betaler hjemmetjenester på lik linje med andre mottagere. Beboere beholder alle trygderettigheter i folketrygden og kan motta Husbankens bostøtte.Heldøgns omsorgsbolig (HDO) kan bidra til å utsette institusjonsplass for eldre og kronisk syke, men kan også være et alternativ til institusjonsplass. |
| **HVA ER HDO- BOLIG?** |
| Heldøgns omsorgsboliger er boliger som er tilpasset personer med sterkt pleiebehov på grunn av helsesvikt. Boligen er beboerens hjem. Leieboer betaler husleie og strøm, og er ansvarlig for forsikring av eget innbo. I tilknytning til boligene er det som regel fellesareal/stue som er til beboernes disposisjon.  Personell er tilstede hele døgnet i heldøgns omsorgsboliger. Tildeling av hjelp tilpasses den enkelte ut fra en faglig vurdering.  Vanligvis tildeles bolig uten tidsbegrensning, men i spesielle tilfeller kan leietiden/kontrakt tidsbegrenses. For alle boligene inngås det en husleiekontrakt, der både leietakers og utleiers forpliktelser kommer klart frem |
| **TJENESTER SOM KAN KJØPES, ETTER SØKNAD TIL KOMMUNEN** |
| * Mat
* Vask av tøy
* Hjemmehjelpstjenester
* Trygghetsalarm og annen velferd-/omsorgsteknologi
 |
| **KRITERIER FOR TILDELING AV HDO-BOLIG** |
| **Generelle kriterier:** Søkere som har en psykisk eller somatisk helsesvikt, fysisk funksjonshemming og/eller demensdiagnose/kognitiv svikt som gir behov for pleie eller tilsyn utover det som kan gis i eget hjem eller omsorgsbolig, men som heller ikke krever plass i institusjon.Tjenester på et lavere nivå skal som hovedregel være utprøvd.**Kriterier som legges til grunn for tildeling:**•Søkeren må ha behov for kommunens helse- og omsorgstjenester gjennom døgnet.•At søkeren ved å bo i en heldøgns omsorgsbolig kan få utsatt, eller forhindret, behov for institusjonsplass.•Søkeren har behov for en fysisk tilrettelagt leilighet på grunn av fysisk redusert funksjonsnivå og behov for hjelpemidler.•Søkere med nedsatt hukommelse/demenssykdom med behov for nærhet til tjenester, dagtilbud og tilrettelegging med fellesskap rundt måltider.•Søkere som bor avsides til, som har et stort hjelpebehov og der de kommunale tjenestene ikke kan dekke deres behov for oppfølgning, kan komme i betraktning hvis flere av de andre kriteriene er tilstede.•Helhetlig vurdering av brukerens situasjon; i slike tilfeller vurderes både fysisk og psykisk helse i tillegg til brukerens sosiale situasjon.•Bistandsbehovet er mer omfattende enn det som kan imøtekommes i egen bolig og vanlig omsorgsbolig. |
| **HVORDAN SØKE OM HDO-BOLIG?** |
| Søknader om HDO-bolig søkes på et fastlagt søknadsskjema.Skjemaet kan man få ved kommunens servicekontor eller laste ned/søke elektronisk via kommunens heimesider. <https://www.haegebostad.kommune.no/slik-soeker-du.6282245-511203.html>Kommunens samlende pleie- og omsorgstjenester framgår i søknadskjemaet.Nøye utfylt skjema supplert med legeattester, beskrivelser og annet som kan underbygge søknaden.Søknader som ikke sendes elektronisk kan sendes til: HÆGEBOSTAD KOMMUNELaukrokveien 4,4595 Tingvatn |
| **ANDRE TJENESTER SOM OG ER TILGJENGELIGE FOR HJEMMEBOENDE:** |
| * Praktisk bistand og opplæring
* Fysioterapi
* Tekniske hjelpemidler
* Levering av mat
* Trygghetsalarm
* Hjemmesykepleie
* Støttekontakt
* Avlasting
* Korttidsopphold ved Eiken bo- og omsorgssenter
* Omsorgsstønad
* Transporttjeneste
* Dagaktivitetstilbud
* Hjemmehjelp
* Omsorgsbolig
 |
| **KONTAKTINFORMASJON:** |
| HÆGEBOSTAD KOMMUNELaukrokveien 4,4595 TingvatnTlf: 383 49 100post@ haegebostad.kommune.no |